**Pokyn riaditeľa školy**

**k prevádzke a vnútornému režimu ZŠ a ŠKD, Školská 252, 951 75 Beladice v období**

**od 2.9. 2020**

**Riaditeľ Základnej školy, Školská 252, 951 75 Beladice**

**vydáva**

na základe Usmernenia ministerstva školstva, vedy, výskumu a športu SR k prevádzke a vnútornému režimu základnej školy a ŠKD od 2.9.2020

* od 2.9.2020 v škole prebieha riadne školské vyučovanie
* prevádzka ŠKD bude v upravenom režime od 11,15 do 16,00 hod.
* žiaci I a II. stupňa prichádzajú do školy len hlavným vchodom
* pri príchode do školy sa žiak prezuje pred triedou do ktorej bol zaradený
* žiak si v triede umýva ruky bežným spôsobom, ktorý je v súlade s aktuálnymi hygienicko-epidemiologickými nariadeniami - použije mydlo a papierovú utierku, ktorú po použití odhodí do koša
* na toaletách použije rovnako mydlo v dávkovači a jednorazové papierové utierky
* vo všetkých miestnostiach, v ktorých prebieha vyučovací proces, bude zabezpečené časté a intenzívne vetranie
* upratovanie a dezinfekcia toaliet prebieha 2x denne. Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, sa vykonáva minimálne dvakrát denne a podľa potreby (napr. kľučky dverí). Minimálne raz denne sa vykoná dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú
* **dochádzka na vyučovanie je pre žiakov povinná**
* stravovanie v školskej jedálni - výdaj stravy bude prebiehať v čase 11:00-13:00 po ročníkoch podľa stanoveného harmonogramu, aby nedochádzalo k miešaniu skupín dozerá dozorkonajúci učiteľ v ŠJ.
* pred vstupom do ŠJ si každý umyje ruky vo svojej triede (použije mydlo a papierové utierky)
* stravu vydá žiakovi personál spolu s čistým príborom. Žiaci si sami jedlo a pitie nedokladajú a neberú si ani príbor.
* pobyt v školskom klube detí - každá skupina žiakov je s pridelenou pani učiteľkou. V prípade priaznivého počasia trávia žiaci čas vonku v areáli školy, pričom sú jednotlivé skupiny žiakov na presne vymedzenom priestranstve, aby nedochádzalo k miešaniu skupín.
* zákonný zástupca je povinný rešpektovať čas otvorenia a zatvorenia školy a prispôsobiť tak príchod a odchod dieťaťa v danom čase
* povinnosti zákonného zástupcu žiaka - Zákonný zástupca predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie. Tlačivo si môžete stiahnuť priamo zo stránky školy a bude k dispozícii pri hlavnom vstupe do školy.
* dodržiava pokyny riaditeľa školy, ktoré upravujú podmienky prevádzky školy zahrnuté v tomto dokumente
* rešpektuje zmenenú organizáciu vyučovania ako aj upravený obsah a formu vzdelávania,
* zabezpečí, aby žiak prichádzal a odchádzal zo školy len s osobami, ktoré so žiakom žijú v spoločnej domácnosti, pričom sprevádzajúce osoby sa v areáli školy nepohybujú, len pri odchode, keď si ho prídu vyzdvihnúť
* nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy
* pri výskyte týchto príznakov je potrebné telefonicky kontaktovať všeobecného lekára pre deti a dorast. V prípade, že zdravotný stav nevyžaduje komunikáciu s lekárom, pri opätovnom nástupe žiaka do školy sa žiak preukáže vyhlásením o bezinfekčnosti podpísaným zákonným zástupcom
* v prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy
* rešpektuje zákaz zhromažďovania sa osôb pred školou a v areáli školy
* pedagogický zamestnanec nosí rúško alebo štít
* nepedagogický zamestnanec nosí rúško alebo ochranný štít v súlade s aktuálnymi opatreniami ÚVZ SR
* upratovanie a dezinfekcia toaliet
* pri vstupe do školy sa bude vykonávať ranný filter (meranie teploty, dezinfekcia rúk )
* každý žiak je povinný priniesť v prvý deň pri príchode do školy vyplnený formulár
* každý žiak bude v priestoroch školy aj počas vyučovania nosiť rúško prvé dva týždne (aj I. aj II. stupeň)
* zákonný zástupca zabezpečí pre svoje dieťa každý deň dve rúška ( jedno náhradné, musí mať v prípade potreby ) a papierové jednorazové vreckovky
* každý žiak bude do 15.9.2020 nosiť do školy 2 rúška
* žiaci aj učitelia dodržiavajú od seba vzájomný odstup
* od 16.9.2020 budú pre školu platiť pravidlá príslušnej fázy tzv. "semafor" (zelená, oranžová, červená)

 V Beladiciach 26.8.2020 Mgr. Michal Homola